Grozījumi pieņemti

Vidzemes Augstskolas

Satversmes sapulcē 2012.gada 15.februārī,

2012.gada 27.jūnijā,

2013.gada 5.jūnijā un

2014.gada 3.septembrī

**Grozījumi Vidzemes Augstskolas Satversmē**

Izdarīt Vidzemes Augstskolas (turpmāk – Augstskola) Satversmē (Latvijas Vēstnesis, 2007, 208.nr.) šādus grozījumus:

1. Izslēgt 3.punktu.

2. Papildināt 8.punktu ar 8.8.apakšpunktu šādā redakcijā:

„8.8. īstenot savas iekšējās kvalitātes nodrošināšanas sistēmas.”

3. Izteikt 10.punktu šādā redakcijā:

“10. Augstskolas personālu veido:

10.1. akadēmiskais personals, kuru veido Augstskolas darbinieki, kuri ir ievēlēti Augstskolā akadēmiskajos amatos;

10.2. vispārējais personāls, t.i., Augstskolas darbinieki, kas nodarbināti Augstskolā uz darba līguma pamata un kas neietilpst 10.1.apakšpunktā noteiktajās darbinieku kategorijās;

10.3. studējošie. Studējošie ir:

10.3.1. Augstskolas pilna laika studējošie (tai skaitā maģistranti un doktoranti);

10.3.2. Augstskolas nepilna laika studējošie (tai skaitā maģistranti un doktoranti).”

4. Aizstāt 12.2.apakšpunktā vārdus „iekšējās kārtības noteikumu” ar vārdiem „iekšējo normatīvo aktu”.

5. Izteikt 13.punktu šādā redakcijā:

“13.Tiesības vēlēt un tikt ievēlētam Satversmes sapulcē un Senātā ir:

13.1. akadēmiskajam personālam;

13.2. vispārējam personālam;

13.3. studējošiem.

Katra no minētajām personāla grupām savus pārstāvjus Satversmes sapulcē un Senātā ievēl atsevišķi.”

6. Izteikt 15.3.apakšpunktu šādā redakcijā:

„15.3. ievērot Augstskolas Satversmi, izstrādātos iekšējos normatīvos aktus.”

7. Aizstāt 17.punktā vārdus “akadēmiskajos amatos ievēlētajam personālam” ar vārdiem “akadēmiskajam personālam”.

8. Papildināt 19.punktu ar otro teikumu šādā redakcijā:

„Augstskolas Senāts var atsaukt Goda biedra statusu personai, kas ar savām darbībām nelabvēlīgi ietekmējusi Augstskolas reputāciju vai kavējusi tās attīstību.”

9. Izteikt 27.punkta pirmo teikumu šādā redakcijā:

„Studijas Augstskolā notiek saskaņā ar noteiktā kārtībā licencētām vai akreditētām studiju programmām Augstskolu likuma noteiktajā kārtībā.”

10. Papildināt Satversmi ar 28.1 un 28.2 punktu šādā redakcijā:

„28.1 Personai ir tiesības reģistrēties Augstskolā atsevišķu studiju moduļu vai studiju kursu apguvei. Persona, kura reģistrējusies Augstskolā atsevišķa studiju moduļa un studiju kursa apguvei, ir Augstskolas klausītājs. Par apgūtu studiju moduli vai studiju kursu klausītājam izsniedz apliecību, kura noformēta Latvijas republikā spēkā esošajos normatīvajos aktos noteiktajā kārtībā. Augstskola ved izsniegto apliecību reģistru. Klausītājam ir tiesības uzkrāt ar apliecībām apstiprinātu studiju darba apjomu un, ja viņam ir atbilstoša iepriekšējā izglītība, pieprasīt, lai Augstskola izvērtē darba apjoma atbilstību studiju programmām vai to posmiem, piešķirot par to attiecīgus kredītpunktus. Augstskola izvērtē personas iepriekšējā izglītībā vai profesionālajā pieredzē sasniegtus studiju rezultātus un, ja tie atbilst attiecīgas studiju programmas prasībām, atzīst tos, kā arī piešķir attiecīgus kredītpunktus.

28.2 Augstskola ir tiesīga kopā ar citu akreditētu augstskolu Latvijā vai attiecīgas valsts atzītu augstskolu ārvalstī izstrādāt studiju programmu un piedalīties tās īstenošanā saskaņā ar Augstskolu likuma normām. Par šādu sadarbību noslēdzama attiecīga rakstveida vienošanās.”

11. Izslēgt 29.4.apakšpunktu.

12. Izteikt 33.punktu šādā redakcijā:

“33. Satversmes sapulce sastāv no 40 (četrdesmit) personām, no kurām 24 (divdesmit četri) pārstāvji tiek ievēlēti no akadēmiskā personāla, 8 (astoņi) pārstāvji tiek ievēlēti no vispārējā personāla, un 8 (astoņi) pārstāvji tiek ievēlēti no studējošo vidus. Satversmes sapulces pārstāvi var atsaukt tā personāla grupa, kura viņu ir ievēlējusi. Satversmes sapulces pārstāvis ir atsaukts, ja par to nobalso vairāk nekā puse no vēlēt tiesīgajiem. Satversmes sapulces pārstāvja atsaukšanas gadījumā attiecīgā personāla grupa ievēl jaunu Satversmes sapulces pārstāvi.”

13. Izslēgt 34.punktā vārdus “akadēmiskajos amatos ievēlētā”.

14. Izteikt 35.6.apakšpunktu šādā redakcijā:

„35.6. veido un ievēl Revīzijas komisiju, kura darbojas Satversmes noteiktajā kārtībā;”.

15. 42.punktā:

izslēgt 42.1.apakšpunktu;

izteikt 42.2.apakšpunktu šādā redakcijā:

„42.2. ievēl vai atsauc Augstskolas Goda biedrus un izvirza vai atsauc nominantus Goda doktora nosaukuma piešķiršanai;”;

izteikt 42.5.apakšpunktu šādā redakcijā:

„42.5. nosaka Augstskolas finanšu resursu struktūru un apstiprina Augstskolas budžetu;”;

 aizstāt 42.7.apakšpunktā vārdus „iekšējās kārtības noteikumus” ar vārdiem „iekšējos normatīvos aktus”.

16. Papildināt 45.punktu ar 45.2.1 un 45.2.2 apakšpunktu šādā redakcijā:

„45.2.1 veicina un atbild par augstskolas personāla attīstību un nodrošina akadēmiskā personāla un studējošo akadēmisko brīvību;

45.2.2 atbild par augstskolas stratēģijas īstenošanu un sagatavo augstskolas budžetu;”.

17. Izteikt 47.punktu šādā redakcijā:

„47.Revīzijas komisija ir Augstskolas pārstāvības institūcija, kas veic iekšējās revīzijas uzdevumus un darbojas saskaņā ar Latvijas Republikas normatīvajiem aktiem, Augstskolas Satversmi un citiem Augstskolas iekšējiem normatīvajiem aktiem. Revīzijas komisijas mērķis ir pārbaudīt Augstskolas finansiālās un saimnieciskās darbības atbilstību Latvijas Republikas normatīvajiem aktiem, Augstskolas Satversmei un citiem Augstskolas iekšējiem normatīviem aktiem, kā arī Satversmes sapulces un Senāta lēmumiem. Revīzijas komisiju 3 (trīs) personu sastāvā ievēl Satversmes sapulce uz diviem gadiem. Revīzijas komisijas locekļus var atsaukt Satversmes sapulce. Revīzijas komisijas sastāvā var tikt ievēlēti vēlētā akadēmiskā personāla un studējošo pārstāvji. Revīzijas komisijas uzdevumi un funkcijas ir noteiktas Revīzijas komisijas nolikumā.”

18. Izslēgt 48.punkta pirmajā teikumā vārdus “akadēmiskajos amatos ievēlētā”.

19. Izteikt 52.punktu šādā redakcijā:

„52. Fakultāti izveido saskaņā ar Senāta lēmumu, tās darbības, reorganizācijas un likvidācijas kārtību nosaka Senāta apstiprināts nolikums. Fakultātes nodrošina atbilstošu studiju programmu īstenošanu, studiju procesa organizāciju, koordinē pētniecības programmas, kā arī veic citus pienākumus, kas izriet no fakultāšu darbības mērķiem un uzdevumiem.”

20. Izslēgt 53.punktu.

21. Papildināt Satversmi ar 62.1 punktu šādā redakcijā:

„62.1 Augstskolas saimnieciskās darbības atbilstību normatīvajiem aktiem katru gadu pārbauda neatkarīgs zvērināts revidents, kurš darbojas Latvijas Republikā spēkā esošajos normatīvajos aktos noteiktajā kārtībā.”

06.07.2015.16:37

785

M.Strads

67047853, Maris.Strads@izm.gov.lv